
„Ortodocșii” de la așa-zisa Mitropolie a Chişinăului 
și a „intregii Moldove” au învăţat despre islam într- 
un dialog inter-religios, pe 31 ianuarie 2024 


Notă admin: Mă întreb, ce nevoie are un ortodox să audă aberaţiile și blasfemiile islamice într-un dialog 
oficial? Singura explicaţie ar fi acceptarea ecumenismului inter-religios în cadrul căruia nu este vorba 
doar de cunoaștere reciprocă inofensivă, ci de o „cunoaştere” inter-religioasă în virtutea constituirii unei 
legături ce va duce cândva la noua era a lui antihrist și la religia lui unică. 


Deci cine zicea că Vladimir al Chișinăului ar fi un mitropolit ortodox?? 


A fost prezentată o viziune completă asupra islamului de către lectorul Ismail Abdelwahab, 
conferențiarul unei întruniri inter-religioase din data de 31 ianuarie 2024. 


Studenţii Academiei de Teologie Ortodoxă, împreună cu pr. prof. Octavian Solomon au participat la un 
dialog inter-religios, fiind găzduiți de reprezentanţii Centrului Islamic din Chişinău. 

După o prezentare scurtă făcută de Sergiu Sochircă, preşedintele Ligii Islamice din Moldova, s-a trecut la 
abordarea tematicii de pe ordinea de zi a discuțiilor. 

În acest sens, lectorul în studii islamice, dl Ismail Abdelwahab a tratat subiecte ca: profetismul din Islam 
și profeţii şi trimişii lui Allah (Adam, Noe, Avraam, David, Iosif, Moise, lisus, Muhammad). Scopul 
profeților şi a trimişilor a fost de a-i readuce pe oameni la adorarea Singurului Dumnezeu. A vorbit şi 
despre cartea fundamentală a Islamului, Coranul şi forma de revelare a acestei cărți. 

Lectorul sus-menţionat s-a oprit în mod special la explicarea celor șase stâlpi de credinţă din Islam: 
Credinţa în Allah; Credinţa în îngeri; Credinţa în cărțile revelate; Credinţa în profeți; Credinţa în Ziua 
Judecăţii; Credinţa în predestinare. De asemenea, referindu-se la viața credinciosului musulman, lectorul 
a explicat practica credincioşilor care este legată de mărturisirea de credinţă, de cele 5 rugăciuni zilnice, 
de danie, de postul anual, de pelerinaj și de conceptul de adorare. 

În discuţii a fost atins și un alt aspect, mult mai sensibil, legat de conflictul israeliteano-palestinian. 

Din partea Academiei de Teologie Ortodoxă din Chişinău, pr. prof. Octavian Solomon a mulțumit Ligii 
Islamice din Republica Moldova pentru conferința susținută şi pentru primirea studenţilor teologi. 

Cu un respect deosebit, şi studenţii participanţi la această dezbatere, au mulțumit comunităţii islamice 
pentru prezentarea oferită de lectorul în ştiinţele islamice, pregătit la un nivel foarte înalt, pe care l-au 
propus pentru conferenţiere. Nutrim speranţa că această conferință de informare nu va fi ultima şi vom 
demara și alte asemenea conferinţe de dezbatere în viitor. 

A consemnat: Pr. Prof. Octavian Solomon, ATOM 

Sursa: teologie.md (http://teologie.md/intrunire-de-dialog-inter-religios/) 

Acest articol a fost publicat în Antiecumenism, Antimasonerie, Împotriva ereticilor, Blasfemie, Erezii, 
Ortodoxie și etichetat CHISINAU, ecumenism interreligios, Mitropolia “Chisinaului si a intregii 
Moldove,,. Pune un semn de carte cu legătura permanentă. 

